b'\n_START_ARTICLE_\nBiserica reformat\xc4\x83 din Dorol\xc8\x9bu\n_START_PARAGRAPH_\nBiserica reformat\xc4\x83 din Dorol\xc8\x9bu, comuna Aghire\xc8\x99u, jude\xc8\x9bul Cluj, a fost construit\xc4\x83 \xc3\xaen secolul al XIV-lea. Biserica se afl\xc4\x83 pe noua list\xc4\x83 a monumentelor istorice sub codul LMI: CJ-II-m-B-07607.\n_START_SECTION_\nIstoric \xc8\x99i tr\xc4\x83s\xc4\x83turi\n_START_PARAGRAPH_\nBiserica reformat\xc4\x83 din Dorol\xc8\x9bu, ini\xc8\x9bial Romano-Catolic\xc4\x83, a fost construit\xc4\x83 \xc3\xaen secolele XIV-XV, din c\xc4\x83r\xc4\x83mid\xc4\x83, acoperit\xc4\x83 cu \xc8\x99indril\xc4\x83. \xc3\x8en interior se mai p\xc4\x83streaz\xc4\x83 resturi din arcadele gotice originale \xc8\x99i din fresce. Coronamentul amvonului dateaz\xc4\x83 din anul 1682. Cele 90 de casete de tavan din lemn au fost realizate de maestrul sas clujean Lorenz Umling cel B\xc4\x83tr\xc3\xa2n \xc3\xaen anul 1750. Picturile murale interioare sunt opera lui J\xc3\xa1nos Asztalos din Gil\xc4\x83u.'